**Cântec**

*Petrache Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă scufund în limpezimea din fântâni,

Și mă țin de pământ să prind rădăcini

Ce te miri că te-aștept îngândurată pe prispă

Când alegi depărtările plecând în pripă?

Alergăm prin vară ținând sfoara unui zmeu,

Lunecăm prin iarbă, ajungem la apogeu

Oblojindu-mi rănile cu lacrimi de argint,

Îmi umpli sufletul cu leacuri și alint,

Pedepsindu-mă uneori fără rost,

Mă alungi din brațe, mă lași fără adăpost

Și mă tem pentru ziua de mâine

Că te aștept în zadar printre coline.

Când rafale de vânt ne aruncă-n tăcere,

Iluzii se prăbușesc și rămân fără vedere

Privim deasupra, buimaci, stelele stinse,

Căutăm ursita în nopțile albe fără vise.

Început sau sfârșit împreună împărțim

N-avem nevoie de cuvinte să ne iubim

Îmbrăcați în cămașa inocentă din copilărie

Născocim povești, trăim clipa-n fantezie